
Озен устюнде юксекте, сарп джар устюнден 
яш къарылгъачлар учуша эдилер. Зув-чув олып 
бири-бирини къувалай, сакъланджумакъ оюны 
ойнаи эдилер. 

Оларнынъ сюрюсинде бир кучючик кља- 
рылгъач бар эди--ойле бир де атик эди, ич 
бир тюрлю онынъ артына етмекнинъ чареси 

ёкъ, — эр кестен къачып кљуртула. Козь джу- 
мгъан сою онынъ артындан кљува, о исе о 
якъкъа бу якъкъа, ашагъы, юкъары, бир та- 
рафкъа джантарыла ве бирден ойле учып ке- 
те,-тек къанатлары бульдюр-салдыр корюле. 
Бирден-бирге къайдандыр окъланып бос- 
тугъан-шаин къуш келе. Кескин майышып тур- 
гъан къанатлары ойле де бир сызгъыралар. 

Къарылгъачлар къоркъушып кьарыштылар: 
эписи джайрашты, кими анда, кими мында,— 
бутюн сюрю аман учып даркъады. 

Атик къарылгъаччыкъ исе артына бакъмай 
озен артына, дагъ устюнден ве голь устюнден 
кечип ондан къача! ' 

Бостугъан-шаин къуш пек яман къор- 
къунчлы оюнджы эди. | 

Къарылгъаччыкъ уча-уча, артыкъ такъат- 
тан пошти. 

Артына бакъты—артта кимсе ёкъ. Тёгерек 
четине бакъты—бу ер ич таныш дегиль эди. 
Ашагъы бакъты—ашагъыда озен акъа. Лякин 
таныш дегиль де насылдыр бир ят озен. 

Къарылгъаччыкъ урькюнди. 

О, эвге кеткен ёлны хатырлап оламай эди: 
насыл олсун да къоркъудан эссиз бир алда 
къачып тургъанда ёлны хатырласын? 

Ама артыкъ акъшам ,Эди--тезден гедже. 

Не япмалы? 

Уфакъ къарылгъачкъа къоркъунчлы олды. 

О ашагъы догъру учты, ялыгъа къонды 
ве аджджы-аджджы агълады. 

Шу арада янашасында, кђум устюнде чапып 
джурьген къара галстуклы кучюк сары къуш- 
чыкъны корьди. 

Къарылгъаччыкъ севинди ве сары къуш- 
чыкътан сорады: 

— Айтынъыз, джаным, мен эвимизге насыл 
этип къайтарым? 

ЧУКА къушчыкъ: 

Я сен кимнинъкисинъ ?— деп сорай. Къа- 
рылгъаччыкъ: 

— Бильмейим,—деп джевап бере. 

Сары къушчыкъ: 

-- Эвинъни тапмакъ санъа зор олур!—дей.— 
Тезден кунь батар, къаранлыкъ олур. Энъ 
7, 


яхшысы сен бу гедже менде къал. Меним адым 
Зуек. Звим исе бу ерде, мына янашамызда. 

Зуек бир къач адымлар чапып чёкючинен 
къумны косьтерди. Ондан сонъ индже аячыкъ- 
лары устюнде салланды, баш эгди ве деди: 
-- Мына о, меним эвим. Кир! 

Къарылгъаччыкъ бакьты:--эр ерде къум ве 
чакъыл, эв исе асыл екь. 

— Ёкъса корьмейсинъми?— деп Зуек таа- 
джипленди. — Мына бу якъкъа, ташчыкълар 
арасында йымырталар яткъан ерге бакъ. 

Къарылгъаччыкъ зар-зорнен корьди: къум- 
лар устюнде чубар ташчыкъларнынъ арасында 
дёрт йымырта ян-янаша ята эди. Зуек: 

— Сонъ насыл я?— деп сорай. —Екъса ме- 
ним эвими бегенмейсинъми? 

Къарылгъаччыкъ не айтаджагъыны биль- 
мей: эви ёкътыр десе шорбаджысынынъ джаны 
агъыраджакъ. Мына о онъа шай деди: 

— Мен такъыр къум устюнде, тешексиз, 
ёргъанзыз, темиз авада юкъламагъа алышма- 
ДЫМ... 

Зуек: 

— Алышмагъанынъ чокъ языкъ, — дей. — 
Шай олгъанда шу къаршыдаки чамлыкъ ор- 
мангъа учып бар. Анда Витютень адлы го- 
герджинни сораштыр. Онынъ эви тёшемели- 
дир. Онда геджелерсинъ! 

Къарылгъаччыкъ: 

— Ой сагъ ол!--деп къуванды. 

Аман чамлыкъ ормангъа догъру учты. 

Онда орман гогерджини Витютенни тапты 
зе къонмакъ ичюн изин истеди. 

Витютень:— меним эвими бегенсенъ къон 
даа,— деди. 

Я, Витютеннинъ эви насыл эди? Тек%бир 
тёшемеси бар, о да десенъ чельтек киби тельме- 
тешик, чырпычыкълар пытакълар устюне, ке- 
лиши-гузель ташлангъан. Чырпычыкълар устюн- 
де, беяз гогерджин йымырталары ата. Аша- 
гъыдан бакъкъанда олар корюне: тёшеменинъ 
тешиклеоинден чыкъып-чыкъып туралар. 

Къарылгъаччыкъ тааджипленди. О, Витю- 
тенге: 

— Сизинъ эвинъизде тек бир тёшеме бар, 
диварлары биле ёкъ.` Бойле эвде насыл юкь- 
ланаджакъ 2—дей. 

Витютень: 

— Ойле исе неяпайыкъ, —дей.—Эгер санъа 
диварлы эв керек олса, бар сары-асма къушны 
къыдыр тап. Онынъ эвини сен бегенирсинъ. 

Витютень :къарылгъаччыкъкъа сары-асма 
къушнынъ эвини насыл тападжагъыны анъ- 
латты. Онынъ эви, орманчыкъта энъ дюльбер 
акъкъайын агъачынынъ устюндедир, — деди. 

Къарылгъаччыкъ орманчыкъкъа учты. Ор- 

манчыкъта исе акъкъайын агъачлары бири- 
биринден дюльбер эди. Сары-асма къушнынъ 
эвини къыдыра-къыдыра не исе де тапты: 
акъкъайын агъачынынъ пытагъында уфачыкъ, 
енгиль эвчик асылы тура эди. Эвчик--пек джи- 
накълы ве кок кягъытнынъ индже япракъла- 
рындан ясалгъан гульге бенъзей эди. | 

„Бакъса, сары-асма къушнынъ насыл кучю- 
чик эвчиги бар! Онынъ ичине мен биле сыгъ- 
маиджагъым" деп къарылгъаччыкъ тюшюнди. 

Къарылгъаччыкъ къапыны къакъайым деп 
тургъанда —кок эвчиктен кийик балкъуртлар 
учып чыкъты. 

Чырмап алды, бызылдадылар—шимди ча- 
къарлар! 

Къарылгъаччыкъ къоркъты ве аман, о ер- 
ден учып къачты. . 

Къарылгъаччыкъ ешиль япракълар арасын- 
дан учып къача. Мына недир онынъ козьлери 
огюнде къара ве алтын тюслю олып ялтырады. 

Якъын учып кельгенде пытакъ устюнде 
къара къанатлы, алтын тюсте бир къушчыкъ 
отургъаныны корьди. 

— Къайда ашыкъасынъ уфачыкъ 2— деп 
алтын тюс къуш къарылгъаччыкъкъа багъыр- 
ды. Къарылгъаччыкъ: 

— Сары-асма къушнынъ эвини кьыдырам,- 
деди. 

Алтын тюслю къушчыкъ—сары-асма къуш 
меним. Меним эвим исе, мына бу ерде, бу дюль- 
бер акъкъайын агъачы устюндедир,-деди. 

Къарылгъаччыкъ токьталды ве сары-асма 
къушнынъ косьтерген тарафына бакъты. Бакљ- 
къанынен о ич бир шей эслеп оламады: ялы- 
нъыз ешиль япракълар ве акъкъайын агъач- 
ларынынъ беяз пытакълары корюле эди. 

Ама тикилип бакъкъан сонъ, — Шашты 
биле. 

Ерден юксекте пытакъ устюнде, Орьме ен- 
гиль бир сепетчик асылы тура. 

Къарылгъаччыкъ бунынъ керчектен де эв- 
чик олгъаныны корип къалды. Бу звчик че- 
берликнен йымшакъ от ве сакъларнен, сач 
ве юньлернен ве акъкъайын агъачынынъ ин- 
дже къабыкъларынен орюльген эди. 

Къарылгъаччыкъ сары-асма къушкъа: 

— Ёкъ, бундай къалтырап тургъан бина- 
чыкъта ич бир тюрлю къаламам! — дей.—О 
турмай саллана, меним козьлерим алтында да 
эр шей айланып тура... Екъса ель савурып 
ерге де ура билир. Ве эм сизинъ эвнинъ те- 
песи де ·ёкъ. 

Алтын тюслю сары-асма къуш элем .этип: 

— Чалы къушчыгъына бар. Эгер темиз 
‚авада юкъламагъа къоркъсанъ, онынъ чалашы 
сачакъ тюбюндедир, мен беллесем сен оны 
бегенирсинъ,—деди. 

Къарылгъаччыкъ чалы къушчыгъына учып 
барды. 

Сары уфакъ чалы къушчыгъы тамам асма 
къушнынъ ельбешиги асылы тургъан акъкъа- 
йын агъачынынъ тюпчигинде отлар арасында 
яшай эди. Къуру отлардан ве ёсунлардан ясал- 
гъан, онынъ чалашчыгъыны къарылгъаччыкъ 
пек бегенди. — „Мына бу яхшы,—деп къувана 
башлады.— Мында эм тёшеме, эм дивар, эм 
тёпеси ве эм де йымшакъ пуф тёшечик бар! — 
Тамам бизим эвдеки киби!“ 

Назик чалы къушчыгъы оны юкъламагъа ят- 
къызды. Бирден-бирге аякълары тюбюнде ер 
къалтырамагъа ве дюбюрдемеге башлады. 

Къарылгъаччыкъ сескенди ве къулагъыны 
къойып динъледи, чалы къушчыгъы исе, онъа 
шай деди: 

— Бу, пиченликке чапышкъан атлардыр. 
Къарылгъаччыкъ исе: 

— Я ат туягъынен басса, эвнинъ тёпеси 
котерирми?— деп сорай. 

Чалы къушчыгъы къайгъынен тек башчы- 
гъыны саллады, къарылгъаччыкънынъ" суалине 
исе бир тюрлю джевап бермеди. 

— Вай, мында не къадар къоркъунчлы!— 
деп, къарылгъаччыкъ аман чалаштан фырыл- 
дап учты.—Мында мен бутюн гедже козь юм- 
мам; бутюн вакъыт мени таптап эзерлер деп 
тюшюнирим. Бизим эвде хавфсыз: онда сени 
бир кимсе таптамаз ве ерге де ташламаз. 

Чалы къушчыгъы: 

— Аньлашылгһанына: коре, сенинъ эвинъ 
де мангъыт къушнынъ эви киби олма- 
лыдыр, — деди. Онынъ эви терек устюнде де- 
гиль--оны ель савурмай, онынъ эви ерде де 
дегиль— оны бир кимсе басып эзмез. Истей- 
синъми, мен сени онда озгъарайым 2 

Къарылгъаччыкъ: 

— Истейим,— дей. 

Олар мангъыт къушкъа догъру учтылар. 

Гольге учып кельдилер: сув ортасында къа- 
мышлыкъ адачыкъта балабан башлы бир къуш- 
нынъ отургъаныны корьдилер. Онынъ башын- 
да къатайып тургъан къанатлары —бойнуз киби 
тура. 

Бу ерде чалы къушчыгъы къарылгъаччыкъ- 
нен савлыкълашты ве бу бойнузлы къуштан 
ятмагъа изин истемесини эмир этти. 

Къарылгъаччыкъ учып адачыкъкъа барып 
къонды. Отурды ве шашып къалды: мегерим 
адачыкъ ялдап джуре экен де. Гольде бир 
оба къурып къалгъан къамыш ялдап джуре. 
Обанынъ ортасында бир чукъурчыкъ, чукъур- 
чыкънынъ тюбю йымшакъ батакълыкъ отла- 
рынен тёшельген. Отлар устюнде мангъыт 
къушнынъ йымырталары ята, олар енгиль ве 
кљуру къамышчыкъларнен орьтюльген эди. 

Бойнузлы мангъыт къушнынъ озю исе, 
адачыкънынъ четинде отургъан, гемичигинен 
голь бою кезе эди. 

Къарылгъаччыкъ насыл этип ятмагъа ер 
къыдыргъаныны ве тапамагъаныны мангъыт 
къушкъа айтты, ве геджелемеге изин истеди. 

Мангъыт къуш исе: 

— Я далгъалар устюнде ятмагъа къоркъ- 
майсынъмы, —деп сорай. 

— Я сизнинъ эвинъиз акъшамлыкъ ялы- 
гъа янашмайджакъмы 2 

Мангъыт къушу исе! 

Меним эвим пароход дегиль, оны ель 
къаякъкъа къувса, о тарафкъа ялдап кете. 
Бутюн гедже далгъалар устюнде салланып чы- 
къаджакъмыз, — дей. 

Къарылгъач пышылдынен: 

— Къоркъам... — деди. Эвге—анама бар- 
магъа истейим. 

Мангъыт къушу ачувланды: 

— Озю де десенъ бакъса неде бурчалай! Се- 
нинъ хатиринъни аслы тапамазсынъ. Айда уч 
кет де, озюнъе бегенген эвинъи тап! 

Мангьыт къуш къарылгъачны кьувып джи- 
берди, о исе учып кетти. 

Къарылгъаччыкъ уча эм де агљлаи. 

Гедже якъынлаша: кунь къавушты, къаран- 
лыкьланып башлады. 

Къарылгъаччыкъ сыкъ ормангъа учып кель- 
ди, бир даа бакъса не корьсюн: юксек чам 
агъачынынъ пытагъы устюнде бир эвчик 
ясалгъан. 

Бус-бутюн чубучыкълардан, таячыкълардан 
ибарет—тёгерек, ортасындан исе ёсунлар чы- 
къып тура— йымшакъ ве эм сыджакъ. 

„Ама да яхшы эв, эм къави ве эм де тёпеси 
де бар“--деп тюшюне. 

Уфакъ къарылгъаччыкъ балабан эвге учып 
кельди: чёкючинен диварны къакъты ве аджы- 
ныкълы бир сеснен: 

— Джаным шорбаджы, мени къонмагъа 
алынъыз. 


Эвден исе, бирден-бир сары тишли, мыйыкъ- 
лары тырбайып тургъан джанавар бети узанды. 

Бу къоркъунчлы джанавар бирден ырыл- 
дап: 

— Не вакъыттан берли бу къушчыкълар 
геджелери, къонмакъ ичюн сансарларнынъ къа- 
пысыны къакъалар,-— дей. 

Къарылгъаччыкъ буз-бузлады-- юреги таш 
киби къатып кьалды. Четке иркильди, орман 
устюнден окъланды ве бир якъкъа бакъмай 
тезликнен сыптырылды! 

Уча-уча такъаттан пошти, артына айланып 
бакъты—артта кимсе ёкъ. Тёгерегине бакьты-- 
таныш ер. Ашагъы бакъты, ашагъыда озен 
акъа, озюнинъ тувгъан озени! 

Окъланып озенге тюшти, ондан исе—юкъа- 
рыгъа, та сарп ялынынъ джарларына къадар 
ЧЫКЪТЫ. 

Ве джоюлды. 

Джарда исе—тешиклер, тешиклер, тешик- 
лер. Булар эписи къарылгъаччыкъларнынъ 
ювалары. 

Оларнынъ бирисине къарылгъаччыкъ со- 
къулды. Сокъулды ве узундан-узун ве тар- 
чыкъ коридор бою чапты. | 

Онынъ уджуна къадар чапты —ве тёгерек 
кенъ одагъа фырылдап кирди. 

Мында анасы оны чокътан беклей эди. 

О геджеси, ёрулгъан кучюк къарылгъач- 
чыкъ озь эвинде отчыкълар, къанатчыкълар, 
ат тюклеринден тёшельген йымшакъ ве сы- 
джакъ тешегинде татлы-татлы юкълап къалды... 

Геджелер хайыр! 

